שמואל זכאי

שמואל זכאי (נולד ב-1963) הוא תא"ל במיל' ואיש ניהול ישראלי. המכהן כמנהל רשות התעופה האזרחית. קודם לכן שימש כמנהל נמל התעופה בן-גוריון וכסמנכ"ל ברשות שדות התעופה. בשירותו הצבאי שימש מפקד חטיבת גולני, עוצבת אדום ואוגדת עזה. שמואל זכאי נולד בעפולה ב-1963. אביו שירת בחיל האוויר ומשפחתו של זכאי נדדה בין מגורי המשפחות בבסיסי החיל השונים. באוגוסט 1981 התגייס לצה"ל לגדוד שקד. עבר מסלול הכשרה כלוחם, קורס מ"כים חי"ר וקורס סיור. השתתף בפינוי ימית ולחם במלחמת לבנון הראשונה. לאחר מכן יצא לקורס קציני חי"ר ועם סיומו נשאר להדריך מחזור צוערים בבה"ד 1. בעקבות פירוק "שקד" בחר לעבור לחטיבת גולני בעקבות עצה ממפקדו בקורס הקצינים, גדי איזנקוט, ושירת כמפקד מחלקה בגדוד 51. ב-1986 מונה למפקד פלוגה בגדוד ואחר כך למפקד הפלחה"ן החטיבתי. השתחרר משירות הקבע, לאחר כשנה, ב-1988, נקרא לשירות מילואים כסגן מפקד גדוד 51. לאחר מבצע כחול וחום החליט לחזור לשירות קבע ושימש כסגן מפקד גדוד 13 (גדעון) בתקופת גדי איזנקוט. יצא ללימודים במכללה הבין-זרועית לפיקוד ולמטה ובשנת 1991 מונה למפקד גדוד 51 והוביל אותו במבצעים מורכבים בלחימה בדרום לבנון. ב-1993 מונה לסגן מפקד עוצבת חירם (חטיבה 769), החטיבה המרחבית המזרחית של עוצבת הגליל וב-1995 חזר לבה"ד 1 כמפקד גדוד גפן, קורס קציני החי"ר. זכאי השתלם בצבא בריטניה ולמד באופן יסודי על הגוף המכשיר בצבא זה את היחידות העתידות להישלח לתעסוקה מבצעית בקוסובו במסגרת נאט"ו ובצפון אירלנד כנגד המחתרת האירית. ב-1996 קודם לדרגת אלוף-משנה ומונה למפקד בא"פ אליקים בו הקים ב-1997 את בית הספר ללוחמה נגד גרילה, במקביל פיקד על חטיבת כרמלי, חטיבת חי"ר במילואים. באותה שנה היה זכאי חבר בוועדת חקירה לבדיקת אסון השריפה בוואדי סלוקי, בו נהרגו חמישה מלוחמי חטיבת גולני ונפצעו חמישה נוספים. ב-1997 חזר ללחימה בגבול הצפון, הפעם כמפקד עוצבת חירם. במהלך כהונתו הציע את התפטרותו, לאחר שחייל נפצע בעת כניסת כוח מחיילי החטיבה לשטח בדרום לבנון בו נפל פצצות מצרר. אך לעומת זאת קיבל זכאי גיבוי מהרמטכ"ל, שאול מופז, בכך שדחה את התפטרותו. ב-1999 קיבל את הפיקוד על חטיבת גולני תפקיד בו שימש עד 2001‏. במהלך תקופתו כמפקד החטיבה הוביל את לוחמיה בלחימה בדרום לבנון. באותה עת הייתה סוגיית הנסיגה מלבנון במוקד השיח הציבורי, באחת השיחות עם חייליו מתח זכאי ביקורת חריפה על ראשי תנועת המחאה למען הנסיגה, ארבע אמהות וכינה אותן בכינוי הגנאי "ארבע סמרטוטות". אלוף פיקוד צפון, גבי אשכנזי, רשם בשל כך הערה בתיקו האישי של זכאי. בלילה האחרון בתפקידו כאלוף-משנה פיקד זכאי מן החפ"ק על מבצע "סגירת מעגל" ברצועת עזה, במהלכו לכדה סיירת גולני את עבד אל רבו אבו חוסה אשר היה מעורב בתכנון רצח אבי סספורטס ואילן סעדון. בתום התפקיד קיבל העלאה לדרגת תת-אלוף מהרמטכ"ל שאול מופז ובכך נהיה לצעיר קציני צה"ל בדרגתו. תפקידו הבא היה מפקד אוגדה כשקיבל את הפיקוד על עוצבת אדום האחראית על גבול ישראל-מצרים, והוביל אותה במאמץ למניעת הברחות ובפעולות לסיכול חדירות מחבלים. ב-2004 קיבל את הפיקוד על אוגדת עזה. בתקופתו אירעו שני אסונות הנגמ"שים וזכאי הוביל את האוגדה במבצע קשת בענן בדרום הרצועה ובמבצע ימי תשובה בצפונה. בצעד תקדימי לקח זכאי חלק בתחקיר המבצעי שניהל חיל האוויר בעקבות מבצע קשת בענן. בספטמבר אותה השנה ספג זכאי הערה פיקודית מן הרמטכ"ל משה יעלון על תפקודו באירוע בו חדרו מחבלים למוצב "מורג". בנובמבר 2004 התפטר מתפקידו לאחר עימות עם הרמטכ"ל משה יעלון ואלוף פיקוד הדרום דן הראל על רקע חשד להדלפה אודות חילוקי דעות בין הדרג המדיני לצבאי לגבי המשך מבצע ימי תשובה. זכאי נכשל בבדיקת פוליגרף שנערכה לו. זכאי התכוון לבקש להישאר בצבא ולצאת לחופשת לימודים, אך הרמטכ"ל הורה לו לפשוט את מדיו באופן מיידי מהנימוקים: "כשל ערכי באמינות כלפי מפקדים ופקודים ועזיבת אוגדה בעת לחימה". לאחר שחרורו מצה"ל, התמנה בספטמבר 2005 למנהל חטיבת הביטחון ברשות שדות התעופה וב-2008 קודם לסמנכ"ל ארגון וניהול ברשות. באותה שנה חתם על מכתב הקורא לניהול משא ומתן עקיף עם תנועת חמאס בעזה על הפסקת אש ארוכת טווח. באפריל 2010 מונה לסמנכ"ל מסופי הגבול ושדות התעופה הפנים-ארציים ברשות. מתחילת 2012 שימש כממלא מקום זמני לשנתיים כמנכ"ל נמל התעופה בן-גוריון. בשנת 2014 מונה למנהל נתב"ג. ביולי 2022 הודיע על פרישתו בסוף שנה זו מתפקיד מנהל נתב"ג. במרץ 2023 מונה על-ידי שרת התחבורה מירי רגב לתפקיד ראש רשות התעופה האזרחית. ב-27 בספטמבר 2016 העיד מטעם ההגנה במשפט אלאור אזריה, וטען כי הירי היה סביר ועל מנת לנטרל את האיום מהמחבל שזז, ולא היה ירי על מנת להרוג. זכאי מתגורר בצור יגאל. הוא נשוי בשנית ואב לחמישה. אהוד ערן, תמצית געגוע: סיפורו של ארז גרשטיין והמלחמה בלבנון, תל אביב: ידיעות ספרים, 2007, מסת"ב 9655116824 עמוס הראל ואבי יששכרוף, קורי עכביש, ידיעות אחרונות, 2008, מסת"ב 9654824310 עמוס הראל, אבי יששכרוף, המלחמה השביעית - איך ניצחנו ולמה הפסדנו במלחמה עם הפלסטינים, תל אביב: ידיעות ספרים, 2004, מסת"ב 9655117677 שמואל זכאי, באתר חטיבת גולני זוהר בלומנקרנץ, שמואל זכאי: "ארגון אל-קאעדה הוא היריב המרכזי שמאיים על התעופה המערבית כולה, ובכלל זה על נתב"ג, באתר TheMarker‏, 18 בינואר 2008 חנן גרינברג, מפקד צה"ל בעזה: הסרבנות תהיה בשוליים, באתר ynet, 18 באוקטובר 2004 הערה למח"ט גולני בעקבות התבטאותו נגד "ארבע אמהות", באתר וואלה, 17 בפברואר 2000 חן קוטס-בר, אדוני הרמטכ"ל, אתה לא שיקרת?, באתר nrg‏, 8 במאי 2010 רנית נחום-הלוי, הרמטכ"ל מספר: "כך תפסנו את זכאי מדליף לתקשורת", באתר News1 מחלקה ראשונה, 9 בנובמבר 2004 אהרל'ה ויסברג ועדי רובינשטיין, הדילמה, באתר ישראל היום, 4 בנובמבר 2011 פליקס פריש, הפתעה מהרמטכ"ל: דרגת תת אלוף, באתר ynet, 20 בנובמבר 2001 בן כספית, שרד את ערפאת, באתר nrg בן כספית, האזרח זכאי, מעריב,‏ 3 ביוני 2005, כפי שהועלה באתר פרש ניר חסון ושירות "הארץ"‏, מפקד אוגדת עזה: הרגנו 41 מחבלים והרסנו 56 מבנים ברפיח; המבצע נמשך, באתר וואלה, 25 במאי 2004 אמיר בוחבוט, "יעלון עשה לזכאי רצח אופי", באתר nrg‏, 9 בנובמבר 2004 עמוס הראל, אבטחה שמומשה, באתר הארץ, 9 בספטמבר 2011 בן כספית ועמיר רפפורט, "אני מרגיש כמו איציק מרדכי", באתר nrg‏, 9 בנובמבר 2004 חנן גרינברג, הרמטכ"ל הורה לתא"ל זכאי לפשוט את מדיו, באתר ynet, 9 בנובמבר 2004 חנן גרינברג, תדהמה בצה"ל: מפקד אוגדת עזה התפטר במפתיע, באתר ynet, 4 בנובמבר 2004 עמוס הראל, תא"ל שמואל זכאי פרש מצה"ל; בתקופת ההתנתקות ישמש כפרשן בערוץ 2, באתר הארץ, 24 במאי 2005 עמוס הראל, שר הביטחון הנחה: יופסקו בדיקות פוליגרף לקצינים, באתר TheMarker‏, 9 בנובמבר 2004 זוהר בלומנקרנץ, שר התחבורה אישר את מינויו של שמואל זכאי למנהל נתב"ג, באתר TheMarker‏, 18 בינואר 2014 מפקד אוגדת עזה החדש: תת-אלוף שמואל זכאי, באתר דובר צה"ל,‏ 14 במרץ 2004 ניר חסון וארנון רגולר, מפקד כוחות צה"ל ברצועה: המבצע הרחב ברפיח השיג את מטרותיו, באתר הארץ, 25 במאי 2004 חן קוטס-בר, סכין בין השיניים, מעריב המוסף לשבת,‏ 12 בנובמבר 2004, עמודים 16–17, כפי שהועלה באתר פרש אמיר אורן, במעמד צד אחד, הארץ,‏ 21 בנובמבר 2004, כפי שהועלה באתר פרש תא"ל זכאי מגיב לדברי גולן: "בעיה מוסרית", גלי צה"ל, 16 במאי 2016 יוסף ולטר, מ"פ קרבי שמואל. הגיל 23. מרגיש כמו בן 100, מעריב, 3 באוקטובר 1986, עמוד 25 לא היינו ברווזים, במחנה,‏ 21 במאי 2010, עמוד 29, כפי שהועלה באתר פרש עיסקה שנולדה מתוך עוצמה, באתר ישראל היום, 14 באוקטובר 2011 הקרב על פרצוף צה"ל, באתר ישראל היום, 14 ביוני 2009 אקטיביזם מדיני־ביטחוני־כלכלי, באתר ישראל היום, 16 באוקטובר 2011 אסור לישראל ליפול למלכודת, באתר ישראל היום, 24 במרץ 2011 מציאות מטרידה בצמרת צה"ל, באתר ישראל היום, 24 באוקטובר 2010 לא רק בירושלים יש שופטים, באתר ישראל היום, 11 בנובמבר 2009 מקומו של המפקד – בראש הכוח, באתר ישראל היום, 7 בינואר 2009 עיקרי דברים מתדרוך מפקד אוגדת עזה - תת-אלוף שמואל זכאי בעקבות פעילות צה"ל ברפיח(הקישור אינו פעיל), אתר צה"ל,‏ 23 במאי 2004 עמוס הראל, לקראת "שנת ההתנתקות": בצה"ל חוששים מרבנים וסרבנים, באתר הארץ, 15 בספטמבר 2004 בן כספית, האזרח זכאי, מעריב, ‏3 ביוני 2005, כפי שהועלה באתר פרש. אביחי בקר, אייזן פטון, הארץ, ‏ 10 בספטמבר 1999, כפי שהועלה באתר פרש. שמואל זכאי, באתר גדוד הסיור של גולני. אמיר בוחבוט‏, המועמד מספר 1, באתר וואלה, 23 באוקטובר 2014 משה (צ'יקו) תמיר, מלחמה ללא אות, הוצאת מערכות - משרד הביטחון, 2005, עמודים 116–117 עמרי אסנהיים, אש צולבת, מעריב, כפי שהועלה באתר פרש יואב לימור, הלבנונים, באתר ישראל היום, 14 במאי 2020 עמוס הראל, הרמטכ"ל דחה בקשת מח"ט בצפון להתפטר בעקבות תקריות שבהן נהרגו חיילים, הארץ,‏ 22 בנובמבר 1998, כפי שהועלה באתר פרש עמוס הראל, המבקר הזהיר: הנגמ"שים לא בטוחים - בצה"ל לא הסיקו מסקנות, באתר הארץ, 14 במאי 2004 פליקס פריש, מפקד גולני: להדיח מפקדי הטירונים שנקלעו לשטח A, באתר ynet, 25 באוקטובר 2000. חדשות, דעות, תרבות, ספורט, כלכלה מהארץ והעולם, באתר ישראל היום עמוס הראל, הורי ה"מורדים" לא מסתפקים בקיצור העונשים, הארץ,‏ 1 בדצמבר 1999, כפי שהועלה באתר פרש עמוס הראל, מח"ט גולני: "נסראללה יודע מי הרג את בנו, הארץ,‏ 29 במאי 2000, כפי שהועלה באתר פרש. שמואל זכאי, "לא היינו ברווזים", במחנה, ‏ 21 במאי 2010, עמוד 29. עמוס הראל, בצה"ל כועסים גם על זכאי, גם על התקשורת, הארץ,‏ 17 בפברואר 2000, כפי שהועלה באתר פרש. חדשות נענע, מח"ט גולני: ארבע אימהות - ארבע סמרטוטות, באתר nana10‏, 16 בפברואר 2000 מערכת וואלה! NEWS‏, הערה למח"ט גולני בעקבות התבטאותו נגד "ארבע אמהות", באתר וואלה, 17 בפברואר 2000 יואב לימור, אלי בוהדנה, נלכד מתכנן חטיפת סספורטס וסעדון, באתר nrg‏, 20 בנובמבר 2001 ‏פליקס פריש, הפתעה מהרמטכ"ל: דרגת תת אלוף, באתר ynet, 20 בנובמבר 2001. מאת עמוס הראל, אל"מ משה תמיר - מפקד חטיבת גולני, באתר הארץ, 20 בנובמבר 2001 אמיר בוחבוט, תא"ל זכאי מבקש לעבור תפקיד, באתר nrg‏, 4 בנובמבר 2004 חילופי מפקדים בעוצבה, ערב ערב, מקומו העיר אילת, גיליון 2118,‏ 29 בינואר 2004 גל פרל פינקל, איך באמת יודעים?, הבלוג על הכוונת,‏ 19 ביוני 2015 הזקנה העיוורת והבלוף של צה"ל, באתר ynet, 23 בספטמבר 2005 אמיר בוחבוט, הצד האפל של הצלחת צה"ל, באתר nrg‏, 17 באוקטובר 2005 אמיר בוחבוט, ימי התשובה של צה"ל, באתר nrg‏, 12 באוקטובר 2005 עמוס הראל, כבר לא צבא בתוך צבא, באתר הארץ, 15 בספטמבר 2004 חנן גרינברג, התקרית במורג: המ"פ יודח, הערה לתא"ל זכאי, באתר ynet, 17 בנובמבר 2004 אילן מרסיאנו, הרמטכ"ל בחוץ וביטחון: זכאי לא דיבר אמת, באתר ynet, 9 בנובמבר 2004 עמיר רפפורט, מלחמה אבודה מראש, באתר nrg‏, 12 בנובמבר 2004 חנן גרינברג, הרמטכ"ל הורה לתא"ל זכאי לפשוט את מדיו, באתר ynet, 8 בנובמבר 2004 עמוס הראל, בכירים לשעבר במערכת הביטחון קוראים לנהל מו"מ עקיף עם חמאס, באתר הארץ, 18 במאי 2008 זוהר בלומנקרנץ, שר התחבורה אישר את מינויו של שמואל זכאי למנהל נתב"ג, באתר TheMarker‏, 18 בינואר 2014 מיכל רז-חיימוביץ', ‏מנהל נתב"ג תא"ל במיל' שמואל זכאי הודיע על סיום תפקידו, באתר גלובס, 3 ביולי 2022 השרה רגב החליטה למנות את תא"ל (במיל') שמוליק זכאי למנהל רשות התעופה האזרחית, באתר ערוץ 7, ‏2023-03-27